দারিদ্র্যমুক্তিতে বাংলাদেশ রোল মডেল
বৃহস্পতিবার, ১৩ই জুলাই, ২০১৭ ইং । বিকাল ৪:১৬
প্রথম পাতা
মাতৃভূমি
রাজনীতি
অর্থনীতি
আইন ও অপরাধ
শিক্ষা সংবাদ
রাজধানী
সারাদেশ
বিশ্ব
এশিয়া
উত্তর কোরিয়া
আমেরিকা
ইউরোপ
অন্য মহাদেশ
প্রবাস
সৌদি আরব
যুক্তরাষ্ট্র
যুক্তরাজ্য
জাপান
মালয়েশিয়া
আরব আমিরাত
অন্যান্য রাষ্ট্র
দক্ষিণ কোরিয়া
কোরিয়ার অর্থনীতি
কোরিয়ার রাজনীতি
কোরিয়ায় পড়াশুনা
স্কলারশীপ
কোরিয়া ভ্রমণ
ইপিএস সংবাদ
কোরিয়ান খাবার
কোরিয়ান ভাষা
কোরিয়ান সংস্কৃতি
খেলা
ফুটবল
ক্রিকেট
অন্য খেলা
জীবনযাত্রা
ধর্ম
স্বাস্থ্য
বিনোদন
ফ্যাশন
শিল্প সাহিত্য
বিজ্ঞান ও প্রযুক্তি
মোবাইল
ফেসবুক
মতামত
সম্পাদকীয়
সাক্ষাৎকার
মুক্তমত
নির্বাচিত কলাম
বিশেষ প্রতিবেদন
রকমারি
বিবিধ
গ্যালারি
ফটো গ্যালারি
ভিডিও গ্যালারি
ফিচার
সুসংবাদ
ইভেন্টস
সুসংবাদ
সাফল্য
বাংলা গণমাধ্যমের নির্বাচিত খবর
এ মাসের নির্বাচিত সংবাদ
প্রচ্ছদ
»
নির্বাচিত কলাম
»
দারিদ্র্যমুক্তিতে বাংলাদেশ রোল মডেল
দারিদ্র্যমুক্তিতে বাংলাদেশ রোল মডেল
প্রকাশঃ ১৭-১০-২০১৬, ১২:১৮ অপরাহ্ণ | সম্পাদনাঃ ১৭-১০-২০১৬, ১২:১৮ অপরাহ্ণ
দারিদ্র্য একটি ভয়াবহ সামাজিক ও মানবেতর সমস্যা। এটি মরণব্যাধির মতো ছড়িয়ে রয়েছে বিশ্বে। সমাজে দুই ধরনের দারিদ্র্যের বিষয়টি সবার কাছে পরিষ্কারভাবে ধরা পড়ে। একটি হলো প্রকৃত দারিদ্র্য (অ্যাবসোলিউট পোভারটি) যারা মৌলিক অধিকার হিসেবে অন্ন, বস্ত্র, বাসস্থান, চিকিৎসা, শিক্ষা কোনোটিই পায় না। আবার আরেক ধরনের দারিদ্র্য হলো আপেক্ষিক (রিলেটিভ পোভারটি), যারা কিছু কিছু মৌলিক চাহিদা মেটানোর প্রয়াস পায়। যাই হোক না কেন, দারিদ্র্যের কথা উঠলেই ক্ষুধার্ত কিছু মানুষের প্রতিচ্ছবি চোখের সামনে ভেসে ওঠে। সেসব মানুষ অর্ধাহারে-অনাহারে খেয়ে না খেয়ে তাদের দিনাতিপাত করছেন। আর আজকের বিশ্বে দখল পাল্টা দখল, যুদ্ধবিগ্রহ সবকিছুর মূলে কিন্তু এ খাদ্য চাহিদা। কারণ মানুষের সবগুলো মৌলিক চাহিদার মধ্যে খাদ্য অন্যতম।
খাদ্য ছাড়া মানুষ বাঁচতে পারে না। এ খাবারের জন্যই মানুষে মানুষে এত হানাহানি, রেষারেষি। যারা তিনবেলা তাদের মৌলিক অধিকার হিসেবে খাবার খেতে পায় না। সেই সঙ্গে অন্যান্য প্রয়োজনীয় মৌলিক চাহিদাগুলো মেটাতে পারে না তখন তাদের দরিদ্র বলা হয়। বিশ্বের বিভিন্ন দেশে তাই এ খাবারের জন্য হানাহানি হয়েছে এবং হচ্ছে প্রতিনিয়ত। আর সেটি আরো বেশি করে হয়েছে ধনী দেশগুলোর বিরুদ্ধে। কারণ ধনী দেশগুলো দরিদ্রের সম্পদ শোষণ করেই প্রচুর পরিমাণ অবৈধ অর্থবিত্তের মালিক হয়ে থাকে। সে জন্য ১৯৮৭ সালে ফ্রান্সের রাজধানী প্যারিস শহরে খাবারের জন্য বিশ্বের বিভিন্ন দেশের এক লক্ষাধিক মানুষ একত্রিত হয়ে সারা বিশ্ব থেকে দারিদ্র্য বিমোচনের জন্য এক গণসমাবেশে যোগ দিয়েছিল।
সেদিন ছিল ১৭ অক্টোবর। সে জন্য জাতিসংঘ কর্তৃক সেদিনটিকে স্মরণীয় করে রাখার জন্য তখন থেকেই উক্ত দিনটিকে ‘বিশ্ব দারিদ্র্য বিমোচন দিবস’ হিসেবে পালন করে আসছে। প্রতিবছর জাতিসংঘের সদস্য দেশগুলোতে দিবসটি যথাযোগ্য মর্যাদায় পালন করা হয়ে থাকে। জাতিসংঘের অন্যতম সহযোগী সংগঠন হিসেবে বিশ্বব্যাংকের সহায়তায় প্রতিবছর বিশ্বে দারিদ্র্য বিমোচনে উল্লেখযোগ্যভাবে সফল কোনো দেশে তা ঘটা করে পালন করা হয়ে থাকে। গেল বছর (২০১৫) ঘানায় এ দিবসটি বিশ্বব্যাংক কর্তৃক পালন করা হয়েছে। আর এটি আমাদের বাংলাদেশের জন্য একটি অত্যন্ত গৌরবের বিষয় যে, এবার (২০১৬) এ দিবসটি বিশ্বব্যাংক কর্তৃক বাংলাদেশে পালন করা হচ্ছে। কারণ বাংলাদেশ এরই মধ্যে দারিদ্র্য বিমোচনে বিরাট সাফল্য অর্জন করতে সমর্থ হয়েছে। সদ্য স্বাধীন বাংলাদেশ নিন্দুকদের কাছে একটি তলাবিহীন ঝুড়ির দেশ ছিল। এখন সেই নিন্দুকেরাই বিশ্বব্যাংকের মাধ্যমে সার্টিফিকেট দিচ্ছে বাংলাদেশের দারিদ্র্য বিমোচনের সাফল্য দেখে সন্তুষ্ট হয়ে। এক পরিসংখ্যানে প্রকাশ, এই তো সেদিন ২০০৫ সালে বাংলাদেশের দারিদ্র্যের হার ছিল ৪৩ শতাংশ। সেটি ২০০৯-১০ সালে কমে এসে দাঁড়িয়েছিল ১৮.৫ শতাংশে। আবার গত বছর অর্থাৎ ২০১৫-১৬ অর্থবছরে তা কমে দাঁড়িয়েছে ১২.৯ শতাংশে, যা স্বয়ং বিশ্বব্যাংকের প্রতিবেদনে উঠে এসেছে। এ সংখ্যা আগামী দিনে অর্থাৎ জাতিসংঘ গৃহীত টেকসই উন্নয়ন লক্ষ্যমাত্রা (এসডিজি) অর্জনে নির্ধারিত সময়সীমা ২০৩০ সালের আগেই বাংলাদেশ তা অর্জনের আশা রাখে।
বাংলাদেশ বিগত মাত্র দুই দশক সময়ে দুই কোটি মানুষকে দারিদ্র্য থেকে মুক্তি দিতে পেরেছে। দারিদ্র্য বিমোচনে বাংলাদেশের এ অর্জন একটি মিরাকল হিসেবে সবার কাছে পরিগণিত এবং বর্তমানে সেটি বিশ্বের জন্য একটি অনুকরণীয় দৃষ্টান্ত বলেও মনে করছে খোদ বিশ্বব্যাংক। অথচ এ বিশ্বব্যাংকই  ২০১২ সালে পদ্মা সেতুতে দুর্নীতি হতে পারে এমন আশঙ্কায় সেখানে অর্থায়ন থেকে বিরত ছিল। আর বাংলাদেশের দারিদ্র্য বিমোচন কৌশল দেখার জন্য এবারের (২০১৬) বিশ্ব দারিদ্র্য বিমোচন দিবসে বিশ্বব্যাংকের প্রেসিডেন্ট জিম ইয়ং কিম দুদিনের সফরে বর্তমানে বাংলাদেশে রয়েছেন। বিশ্বব্যাংক বাংলাদেশের সঙ্গে তার অতীত তিক্ততার সম্পর্ক ভুলে যেতে চাইছে বলে স্বীকার করে নিয়েছে এর কর্তৃপক্ষ।
এ সফরকালে তিনি বিশ্ব দারিদ্র্য বিমোচন দিবস পালন উপলক্ষে ১৭ অক্টোবর দিনব্যাপী বিভিন্ন কর্মসূচিতে অংশগ্রহণ করবেন। এখান থেকে দারিদ্র্য বিমোচনে বাংলাদেশের অর্জিত সাফল্য সম্পর্কে অভিজ্ঞতা নিয়ে তিনি বিশ্বের অন্যান্য দরিদ্র দেশের মাঝে তা ছড়িয়ে দেওয়ার চেষ্টা করবেন। তবে দারিদ্র্য বিমোচন নিয়ে আত্মতুষ্টি করার কোনো সুযোগ নেই বাংলাদেশসহ বিশ্বকে দারিদ্র্য বিমোচনে আরো অনেক দূরে এগোতে হবে। জাতিসংঘ ঘোষিত এমডিজি বাস্তবায়নে যারা সক্ষমতা দেখাতে পেরেছে, তারাই এগিয়ে যাচ্ছে। ২০৩০ সাল পর্যন্ত ঘোষিত এসডিজিতে যারা এগিয়ে যেতে পারবে তারা সামনের দিনে দারিদ্র্য বিমোচনে আরো এগিয়ে যেতে পারবে। এর বাইরেও বাংলাদেশের বর্তমান সরকারের রয়েছে নিজস্ব রূপকল্প-২০২১ এবং ভিশন-২০৪১, যাদের মাধ্যমে দারিদ্র্য বিমোচনে বাংলাদেশ বিশ্বের অর্থনৈতিকভাবে উন্নত একটি দেশে পরিণত হবে। আর এখন থেকেই বাংলাদেশ আজ বিশ্বের কাছে দারিদ্র্য বিমোচনে অন্যতম রোল মডেল হিসেবে পরিগণিত হচ্ছে। এই ধারা অব্যাহত থাকুক এটাই আজকের দিনে আমাদের প্রত্যাশা।
লেখক : ডেপুটি রেজিস্ট্রার, জাতীয় কবি কাজী নজরুল ইসলাম বিশ্ববিদ্যালয়
Follow @banglatelegraph
Tweet
সর্বাধিক পঠিত সংবাদ
পতিতালয় থেকে বিয়ের পিঁড়িতে
ফেঁসে যাচ্ছেন সালমান এফ রহমান?
সৌদির নিষ্ঠুরতায় মারা গেল কাতারের শত শত উট
বাড়ি করার জন্য কোটি টাকা ঋণ পাবেন প্রবাসীরা
বিমানের সেই কেবিন ক্রু এখন ভিক্ষুক
পৃথিবীর কুখ্যাত ১০ খুনী
বাংলা টেলিগ্রাফ
সর্বশেষ সংবাদ
দক্ষিণ কোরিয়ার সঙ্গে মুক্ত বাণিজ্য নিয়ে ট্রাম্পের নয়া পদক্ষেপ
কিমের ক্ষেপণাস্ত্র নিয়ে দক্ষিণ কোরিয়ার সন্দেহ
প্রতিদিন বিমানে চড়েই অফিস করেন তিনি
চুক্তির পরও কাতারকে বিশ্বাস করতে পারছে না সৌদি জোট
শাহজালালে ল্যাপটপ ভেঙ্গে ১ কেজি স্বর্ণ উদ্ধার
প্রবাসী গৃহকর্মীদের জন্য নীতিমালা সহজ করল সৌদি আরব
সম্পাদক: সরওয়ার কামাল, প্রকাশকঃ এম এন ইসলাম
১৮৪৩, নামবো সুনহোয়ানরো, খোয়ানাকগো, সিউল
E-mail: banglatelegraph@gmail.com
@ সর্বস্বত্ব স্বত্বাধিকার সংরক্ষিত বাংলা টেলিগ্রাফ ২০১২-২০১৬
কারিগরি সহযোগীতায় : এশিয়ান আইটি